
Koolide töökorraldusest
1. Asjaolud ja menetluse käik
Terviseamet juhtis Narva Linnavalitsusele 27.05.2021 saadetud kirjas nr 5-7/21/4751-1 tähelepanu, et epidemioloogiline olukord Narvas on COVID-19 haiguse suhtes endiselt tõsine, seisuga 27.05.2021 on 14 päeva nakatumisnäitaja Eestis 210,39, Ida-Virumaal 487,9 ja Narva linnas 790,31. Tuginedes ohuprognoosile ja eesmärgiga ennetada ning takistada SARS-CoV-2 põhjustatava COVID-19 haiguse edasist levikut Narva koolides tegi Terviseamet perioodiks 01.06.2021–14.06.2021 ettepaneku lubada kontaktõppele sõltuvalt kooli epidemioloogilisest olukorrast korraga 75-100% õpilastest.
2 . Õiguslikud alused
Kohaliku omavalitsuse korralduse seaduse § 30 lõike 1 punkti 3 alusel lahendab ja korraldab linnavalitsus kohaliku elu küsimusi, mis ei kuulu volikogu pädevusse.
3. Otsus
Ajavahemikul 01.06.2021–14.06.2021 õppetööd planeerides lubada kontaktõppele sõltuvalt kooli epidemioloogilisest olukorrast korraga 75–100% õpilastest.

4. Rakendussätted
4.1 Korraldus jõustub seadusega sätestatud korras.
4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

